Mudre izreke (Šarić)/Glava 16.
1 Čovjek se dobro spremi u srcu, a od Gospoda dolazi, što jezik izgovori. 

2 Neka se čovjeku učine čisti svi putovi njegovi, ipak je Gospod, koji ispituje duhove. 

3 Predaj Gospodu djela svoja, i osnove će tvoje uspjeti. 

4 Za svrhu svoju sve je Gospod stvorio, pa i bezbožnika za dan nesreće. 

5 Gospodu je mrzak svaki oholica; ruku na ovo! Bez kazne neće izaći. 

6 Vježbanjem u vjernoj ljubavi očišćava se krivnja zlodjela; strahom Gospodnjim izbjegne se zlu. 

7 Ako je čiji život mio Gospodu, onda on pomiri s njim i neprijatelje njegove. 

8 Bolje je malo s pravdom, nego velik dohodak s nepravdom, 

9 Srce čovječje uredi sebi put svoj, a Gospod upravlja korake njegove. 

10 Sad je Božji na usnama kraljevim; na sudu se ne smiju ogriješiti usta njegova, 

11 Mjerila i utezi pripadaju Gospodu; njegovo su djelo sva težina vreće. 

12 Bezbožno činiti neka je gadno kraljevima; jer samo po pravednosti ima prijestolje svoje opstanak. 

13 Istinite usne moraju se dopadati kralju; tko govori iskreno, toga on mora ljubiti. 

14 Gnjev je kraljev kao glasnik smrti, ali ga mudar čovjek ublaži. 

15 U prijaznom je pogledu kraljevu život; milost je njegova kao oblak kasnoga dažda. 

16 Mudrost steći daleko je bolje nego zlato; i razboritost dobiti više je vrijedno nego srebro. 

17 Put je pravednih: "kloniti se oda zla; tko pazi na put svoj, čuva život svoj. 

18 Oholost dolazi pred pad, i oholi duh pred propast. 

19 Bolje je biti ponizan s malenima, nego dijeliti plijen s oholima. 

20 Tko pazi na opomenu, taj dolazi do sreće; blagoslovljen je onaj, koji se uzda u Gospoda. 

21 Tko je mudra srca, slavi se kao razuman; i prijazna riječ promiče pouku. 

22 Izvor je životu mudrost za one, koji je posjeduju, a karanje luđaka ludost je. 

23 Razum mudroga učini razboritim usta njegova i umnožava pouku na usnama njegovim. 

24 Prijazne su riječi med samotok, slatke duši, zdrave tijelu. 

25 Gdjekoji se put učini čovjeku ravan, a ipak su to napokon putovi k smrti. 

26 Glad radnika radi za njega; jer ga, nagone usta njegova. 

27 Čovjek nevaljao iskopava samo nesreću; na usnama njegovim gori kao oganj, što pali. 

28 Čovjek himben podiže nemir; klevetnika razdvaja pouzdane prijatelje. 

29 Silovit čovjek traži da zaludi prijatelja svojega i da ga zavede na zao put. 

30 Tko namiguje očima, taj hoće da izmisli spletke; tko stiskuje usne, počinio je zlobu. 

31 Sijeda je kosa časna kruna; postigne se pravednim životom. 

32 Bolji je strpljiv čovjek nego ratni junak; tko svlada samoga sebe, veći je nego osvojitelj gradova. 

33 Ždrijeb se baca u krilo haljine; ali od Gospoda dolazi sav odgovor njegov. 

Mudre izreke (Šarić)